Allerhande uitdrukkings oor koffieUitdrukking: Die melk uit iemand se koffie kan steel Betekenis: Baie skelm wees: Die ou spreekwoord sê dat iemand so skelm kan wees dat hy die melk uit jou koffie kan steel (Vaderland, 25 Aug. 1951, 3). Uitdrukking: Die koffie kan met ‘n mes gesny word. Betekenis: Die koffie is baie sterk. Uitdrukking: Die koffie is moeg Betekenis: Die koffie is baie flou. Uitdrukking: Daar sal moer in die koffie wees Betekenis: Daar sal moeilikheid of onmin wees: As sy vroue in Swede, Engeland en Italië van mekaar te hore kom, sal daar moer in die koffie wees (A.P. Brink: Parys-Parys, 1969, 111). Bron: Woordeboek van die Afrikaanse Taal